દેવભૂમિ દ્વારકા જિલ્લા ખાતે સ્ટુડન્ટ પોલીસ કેડેટની જિલ્લ સ્તરની એડવાઇઝર કમિટીની પ્રથમ ત્રિમાસિક મીટીંગ આજે નાયબ જિલ્લા પોલીસ અધિક્ષકશ્રી ગોહિલના અધ્યક્ષ સ્થાને પોલીસ અધિક્ષકની ચેમ્બર, જી.વી.જે. હાઇસ્કુલ કમ્પાઉન્ડ ખંભાળીયા ખાતે યોજાઇ હતી. શ્રી ગોહિલે જણાવ્યું કે ૨૦૧૪ થી અત્યાર સુધીમાં જિલ્લાના કુલ ૧૦૨૬ વિદ્યાર્થીઓને સ્ટુડન્ટ પોલીસ કેડેટ માટે તૈયાર કરવામાં આવેલ છે. અને તાલીમ આપવામાં આવેલ છે. આ કાર્યક્રમ અંતર્ગત વિદ્યાર્થીઓને કરાટેની તાલીમ, આર.ટી.ઓ. કચેરીની કામગીરીની જાણકારી, ડ્રાઇવીંગ લાયસન્સ તેમજ વાહન ચલાવવાની વગેરે જેવી માહિતી મળી રહે તેવા પણ પ્રયાસો કરવામાં આવી રહયા છે.